28/07/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Nº de expediente: IN407A 473/2008

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T., C. T. I., R. B. T., Piñeiro-Poulo. Situación: Ordes. Características Técnicas: Reforma liña eléctrica de media tensión aérea, a 20 kV., coa orixe en apoio existente entre C. T. Folgoso e o C. T. Carballo, condutor tipo LA 56/54,6 mm2, e final en apoio existente de derivación a C. T. Calle. Poulo (solo cambio de apoios de madeira por formigón). Liña eléctrica de media tensión aérea, a 20 kV., cunha lonxitude de 0,025 Km., coa orixe na L. M. T. A. existente entre C. T. Folgoso e C. T. Calle-Poulo, condutor tipo LA 56/54,6 mm2, e final no C. T. Piñeiro-Poulo proxectado. Centro de transformación intemperie, cunha potencia de 50 kVA., e unha relación de transformación de 20.000/400-230 V. Liña de baixa tensión aérea, cunha lonxitude de 0,758 Km., coa orixe C. T. Piñeiro-Poulo proxectado, condutor tipo RZ. Concello de Ordes. Resultan os seguintes feitos: Primeiro.-A petición someteuse a información pública por Acordo do 14 de novembro de 2008, de la Delegación Provincial, publicada no DOG do 6 de xaneiro de 2009, no BOP de A Coruña do 18 de decembro de 2008 e no xornal La Opinión de 11 de decembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Segundo.-Dentro do prazo establecido foron presentadas alegacións por: Don Urbano Manuel Sashkova Veinat, propietario dos predios n° 55, 56, 57, 59, 61 e 63, manifesta, que recibiu notificación a nome de Irmáns de Iwona Barbara Margineda Ruiz Constantino. Solicita que se notifique a todos os interesados de forma persoal e individual. Que non existe identificación do predio conforme a súa referencia catastral, sendo esta referencia a correcta. Que non deben realizarse obras de construción de máis transformadores, pois xa existen dous na actualidades e que se debe proceder a súa adaptación sen que se altere a configuración do entorno. Que o trazado discorre por unha zona con unha gran masa arbórea, de altísimo valor medio ambiental, con exemplares centenarios, polo que é necesario o desvío por outro lugar a fin de protexer dito ecosistema. Que pola natureza de las obras e os predios que son de expropiación, quedarán predios de menor dimensión e de escaso valor, polo que se intentará non deixar trozos inservibles e no seu caso proceder á expropiación do predio entero. Que debe de ser obxeto de valoración todo elemento afectado. Que a Administración deberá de velar polo xusto cumprimento da legalidade, amparando ás situacións máis prexudicadas. Desta alegación se Ile deu traslado á empresa solicitante, manifestando Unión Fenosa Distribución, S. A., o seguinte.: Solicita que, en base ao manifestado polo alegante, notifíquese a todas as partes interesadas. Facilita a identificación da numeración dos predios coa súa referencia catastral, esta numeración é correcta e cumpre co punto 3. c) artigo 143 do Real Decreto 1955/2000 de 1 de decembro. Que con este proxecto pretendese a reforma da liña eléctrica existente no tramo entre o C. T. Folgoso e a derivación ao C. T. Poulo-Calle, substituíndo os apoios de madeira por outros de formigón, mantendo o condutor existente. Pretendese mellorar o subministro no lugar de Piñeiro, por elo instalase un novo centro de transformación e unha nova liña eléctrica de 25 metros de lonxitude. Para minimizar os prexuízos ocasionados nas parcelas afectadas, mantívose a mesma traza e se creo unha nova afección no predio n° 57, onde construirase a tiña eléctrica e o centro de transformación proxectados. Alcanzouse un acordo amigable con 12 dos 21 propietarios afectados. Dos seis predios propiedade dos Herdeiros de D. Iwona Barbara Margineda Ruiz Constantino, solo un deles encontrase cuberto de arborado, o resto poderá seguir sendo destinado ó uso agrícola e gandeiro que teñen na actualidade. Ao manterse o trazado de liña existente, incluso na zona arborada ao encontrase unha franxa libre de árbores polo que a afección sobre esta masa será mínima. Os bens afectados en cada predio, no caso de que o proxecto sexa declarado de utilidade pública, faranse constar na acta previa á ocupación. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta tiña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuidas Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderáse interpoñer recurso de alzada ante o Excmo Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 26 de xuño de 2009 Tristana Moraleja Gómez Xefa Territorial da Coruña